钦定古今图书集成/明伦汇编/官常典/第638卷 > 《让容州表》元·结
## 钦定古今图书集成/明伦汇编/官常典/第638卷 > 《让容州表》元·结

臣结言：“臣伏奉今月二十二日敕，授臣使持节都督
容州诸军事、守容州刺史中丞，充本管经略守捉使。
四月十六日敕到，二十一日发付本道行营。臣实愚
弱，谬当寄任。奉诏之日，不获。”〈疑〉忧惧臣结。〈中谢〉臣闻
“孝于家者忠于国，以事君者无所隐。”臣有至切，不敢
不言。臣实一身，奉养老母，医药饮食，非臣不喜。臣暂
违离，则忧悸成疾。臣又多疾，近日加剧。前在道州，黾
勉六岁，实无政理，多是假名，频请停官，使司不许。今
臣所属之州，陷贼岁久，颓城古木，远在炎荒，管内诸
州，多未宾伏，行营野次，向十馀年。在臣一身，为“国展
效，死当不避，敢惮艰危。”但以老母念臣疾疹日久，时
方大暑，南逾火山，举家漂泊，寄在湖上，单车将命，赴
于贼庭。臣将就路，老母悲泣，闻者凄怆，臣心可知。臣欲扶持版舆，南之合浦，则老母气力，难于远行；臣欲
奋不顾家，则母子之情，禽畜犹有；臣欲久辞老母，则
又污辱名教；臣欲便不之官，又“恐稽违诏命，在臣肝
肠，如煎如灼。”昔徐庶心乱，先主不逼；令伯陈情，晋武
允许。君臣国家，万代为规。伏惟陛下以孝理万姓，慈
育生类，在臣情志，实堪矜愍。臣每读前史，见吴起游
宦，噬臂不归；温峤奉使，绝裾而去。常恨不逢斯人，使
之殊死。臣所以冒犯圣旨，乞停今授，待罪私门，长得
奉养，供给井税，臣之恳愿，尘黩天威，不胜惶恐，谨遣
某官奉表陈让以闻。